open-index/open-wikipedia-markdown huggingface dataset:
Norman Kamaru

Brigadir Polisi Sèttong (Purn.) **Norman Kamaru**, sè jhughân èkennal kalabân Onca Marthinus (lahèr tangghâl 27 Nopèmber 1985) èngghi panèka mantan angghuta kepolisiân Inḍonèsia sè ngaghungè pangkat Brigadir Polisi Sèttong sè samangkèn alako dhâddhi panyanyè, krèator kontèn, sareng ampon ngaghunghè usaha. Asamana dhâddhi kalomta saamponna vidèo sè nèndhâ anyanyè laghu Inḍia Chaiyya Chaiyya kalonta è maghârsarè. Vidèo kasebbhut sè ajuḍul Polisi Gorontalo Menggila abâkto 6 Menit 30 detik

## Kalowarga
Norman Kamaru èngghi panèka pottra ḍâri Idris Kamaru sareng Halimah Martinus. Salèrana aropa'aghi ana' bungso ḍâri sanga' satarètanan.

Norman ampon lastarè asakola è SMA Negeri 1 Gorontalo (2000–2003).

## Èpaambu
Karana kalontana vidèo YouTube kasebbhut dhâddhi sabâb ḍâ' karèrna Norma è kapolisiân. Karèrna Norma Kamaru è bhârisân brigade mobil Kapolisiân Ḍaèra (Polda) Gorontalo akhèrra èpaambu secara ta' hormat è tangghâl 6 Ḍèsèmber 2011. Keputusan kasebbhut èpondhut nalèkana Siḍang koḍe ètik sareng Dirèktorat Profèsi sareng Pangamanan Polda Gorontalo sè èdhâsaraghi ḍâ' Atoran Pernata Inḍonèsia Nomor 1 Taon 2003 tentang Èpaambuna Angghuta POLRI, saamponna Norman ènilai ampon alanggar disiplin karana adhingghâlaghi tugas selama 84 arè ros-terrosan kalabân alasân sè ta' jellas.

## Vidèo
Norman Kamaru molaè èkennal sajjhek vidèo ghulina lèsana (lip sync) sè abâkto 6 menit 30 detik kalonta è bânnya' orèng. Ḍâlem vidèo kasebbhut, salèrana anyanyèaghi laghu Inḍia sè ajuḍul "Chaiyya Chaiyya" sambi bhâdhânna aghuli sè pas èsabâ' è situs YouTube. Vidèo kasebbhut èghâbây kaangghuy ahibur kanca lakona nalèkana pareppa'an ajhâlânè tigasna è Pos Jaga Brimob Polda Gorontalo.

Aksi Norman Kamaru kasebbhut madhâddhiyaghi bâḍâ pro sareng kontra. Awwâlna, Polri toman aparèngna hokoman karan Norman ènagghep korang ajâgâ kahormadhân institusi Polri karana ngangghuy seragam lako ḍâlem vidèo kasebbhut, namong hokoman kasebbhut èpaburung karana bânnya' orèng sè nyokong. Hokoman sè èparèngè coma anyanyè sareng atari èaḍâ'na ca-kancana. Sabâgiyân orèng jhugan atanya, napah sè èkalako sareng Norman panèka pantes karana aroko' nalèkana ngalaksanaaghi tugas tor ngagghuy tindik è jhilâna. È bâgiyân sè laèn, Norman ngaolle apresiasi karana ampon ngehibur kancana kalabân cara sè krèatif. Universitas Bung Karno secara khusus apareng bhântowan bèasiswa ḍâ' Norman kaangghuy akuliah S-1 Jurusân hokom tor ngaollè sepèḍa motor karana èangghep ampon aparèng pencitraan sè bhâghus ḍâ' kapolisiân è pandangna maghârsarè Inḍonèsia. Norman Kamaru jhughân ajhâlânè samacemma roadshow sè ngaghungè tojjhuwân kaangghuy acèptaaghi citrana polisi sè humanis mènangka dhâddhi pelayan sareng sè ngayomè ḍâ' maghârsarè.

## Sombher
Timur Pradopo

**Timur Pradopo** (lahèr 10 Jânuwari 1956) panèka Kopala Kepolisiân Naghârâ Rèpublik Inḍonèsia (*Kapolri*) molaè 22 Oktober 2010 sampè' 25 Oktober 2013. Jènderal bintang empa' alumni Akpol 1978 ghânèka dhâddhi *Kapolri* ghântèna Jènderal Polisi Bambang Hendarso Danuri.

Timur èlantik dhâddhi *Kapolri* è arè Juma’at, tangghâl 22 Oktober 2010 bi' Prèsidèn Susilo Bambang Yudhoyono è *Istana Negara.* 
## Parajhâ

## Sombher
Harry Houdini

**Erik Weisz** (lahèr 24 Maret 1874 kantos sèdhâ 31 Oktober 1926) sè èkennal saccara profesional mènangka **Harry Houdini**, panèka tokoang sulap bân pamerran ghântè è fèlem. Harry panèka asalla ḍâri Amèrika sè kalonta karana paburuwânna.

## Kaoḍi'ân Awwâl
Harry lahèr è Budapes ḍâri kalowarga Yâhuḍi, ana' kaèmpa' ḍâri pètto' satarètanan. Harry ngallè ḍâ' Amèrika Serikat è taon 1878 abhâreng kalowargana, sè pas aghântè nyama dhâddhi Weiss, sabâtara nyama Erik dhâddhi Ehrich. Kalowargana Harry nettep è Appleton, Wisconsin, sabellumman pas mèskèn bân ngallè ḍâ' Milwaukee terros ḍâ' New York. Sajjhâk ghi' kènè', Harry alako cem-macem kalakowan bân molaè alako dhâddhi artis panèka mènangka sèniman trapeze è omor 9 taon kalabân nyama "Ehrich, Pangèran Uḍara".

## Kalakowan Sulap
Nalèkana dhâddhi tokang sulap profesional, Harry molaè nyebbhut nyamana dhibi' "Harry Houdini". Harry ngangghuy nyama pangghung panèka ngala' ḍâri Jean-Eugène Robert-Houdin bân ngawwâli kalakowan sulap kalabân hasèl sè ta' samporna sabellumma aobâ ḍâ' aksi buru. Hal ghânèka adhâddhiyaghi Harry kalonta saccara internasional. Èḍukung sareng manajer Martin Beck, Harry sanget bhâjhrâ è Vaudeville, Amerika bân Èropa mènangka "Rato Borgol". Harry mlowas aksina kalabân tantangan sè bahaya.

## Sombher
Caisar Putra Aditya

**Caesar Putra Aditya** (lahèr tangghâl 29 Agustus 1989), otaba sè lebbi èkennal kalabân nyama Caisar otabâ Caisar YKS, èngghi panèka orèng sè tokang atari sareng artis tèlèvisi Inḍonèsia sè kalonta kalabân Goyang Caesar è acara Yuk Keep Smile sè ètayangaghi è Trans TV tor akabin è tangghâl 5 April 2014. Caesar toman mèlè kaangghuy ambu ḍâri ḍunia hiburân tor lebbi mèlè kaangghuy ajhâr èlmo aghâma sareng ngurus usahana è bâgiyân dhâ'ârân sareng angghuyân, namong samangkèn salèrana mèlè abâli ka ḍunia hiburân sè marajâ asmana kasebbhut.

## Biografi
Saamponna lastarè asakola SMA, Caisar ta' nerrosaghi sakola'ânna tor mèlè alako dhâddhi tokang ojèk. Ḍâri sèttong tarètan sè ampon dhâddhi manajer ḍâri pan-saponapan komèḍian, akhèrra Caisar bisa alako dhâddhi asistèn Yadi Sembako. Salaèn ka'rowa, Caisar jhughân toman dhâddhi asistèn ḍâri Budi Anduk sareng Bopak. Karana alako dhâddhi asistèn tor segghut alèntèng è stasiun tèlèvisi, saterrossa Soimah ngajhek kaangghuy dhâddhi sala sèttong parèntèng lampa pendukung ḍâlem acarana, èngghi panèka @Show_Imah, asareng Yadi Sembako tor Deswita Maharani, ḍâri ka'ḍissa awwâlna Goyang Caesar èkennalaghi.

Nalèkana bâḍâ acara saor Ramadhan taon 2013 è sala sèttong stasiun tèlèvisi nasional, Caisar èpèlè kaangghuy atari ḍâlem sèttong acara sè anyama Torè Sakabbhina Asaor asareng artis komèḍian sè laèn akadhi Olga Syahputra, Soimah, Raffi Ahmad, Cinta Laura, grup lawak Cagur, sareng artis laènna sè ampon kalonta. Kesuksèsan Caisar sareng tariânna ta' ambu coma èka'ḍissa. Saamponna pasa'an ampon lastarè, acara kasebbhut pagghun èterrosaghè kalabân bâḍâna acara TV Yuk Keep Smile, tor Caisar èkaparcajâ mènangka dhâddhi sala sèttong parèntèng lampa kalabân tarian khasna.

È arè satto, tangghâl 5 Aprik 2014, Caisar akabin sareng sèttong orèng binè' sè asmana Indadari Mindrayanti. Indadari dhibi' aropa'aghi mantan pacara ḍâri Aming sareng randhâ ḍâri Lucky Hakim tor ampon ngaghunghè sèttong ana' binè' sè asmana Nokia Alike Putri Hakim. Kabinanna Caisar èlaksanaaghi è Propènsi Lampung 

È bulân Maret 2015, èparèngè onèng ḍâri acara ASAL (Asli otâbâ Palsu) Trans 7, Caisar ampon aparèng onèng manbi bhâkal kalowar ḍâri ḍunia hiburân kaangghuy lebbi fokus ḍâ' pan-saponapan usahana, sala sèttongnga èngghi panèka usaha ajâm ghuring sè lekkas bisa èdhâ'âr sè anyama KiFC è Ḍèpok tor lebbi ajhâr ḍâ' èlmo aghâma.

Kalabân akabin sareng Indadari, Caisar ngaghungè settong pottra èngghi panèka Kipsmail Aditya Harnani sè lahèr tangghâl 30 Maret 2015.

È tangghâl 2 Agustus 2017, Caisar marammè publik polè kalabân ajoget è ḍâlem acara Pesbukers sè ètayangaghi è antv. Hal kasebbhut nyâbâbaghi bâḍâna pro sareng kontra ḍâri orèng bânnya'. Bâḍâ sè nèsèr atas kapotosan kaangghuy ajoget polè, namong bâḍâ jhughân sè aḍukung. Tak abit ḍâri panèka, Caisar nellak Indadari karana Indadari berrâ' manabi èparè nafka ḍâri kalakoânna Caisar è ḍunia hiburân nèka èangghep haram. Kaḍuwâna akhèrra resmi apèsa è tangghâl 16 Jânuwari 2018.

## Sombher
Adipati Dolken

**Adipati Dolken** (lahèr tangghâl 19 Agustus 1991) èngghi panèka palakon, moḍèl sareng panyanyè Inḍonèsia.

## Kaoḍi'ân awwâlna
Adipati lahèr è Jakarta tangghâl 19 Agustus 1991 kalabân nyama lanjhângna Adipati Koesmadji, ḍâri ramana sè asalna ḍâri Kabhupatèn Kudus tor èbhuna sè asalna ḍâri Jèrman. È bâkto ghi' kènè', Adipati sareng kalowargana toman neng-neng è wilajâ Pondok Cabbhi, Tangerang Lao', Banten. Saterrosa, sakbbhina ngallè ka Selanḍia Anyar tor neptep èka'ḍissa selama tello taon, mènangka sabâb ḍâri peristiwa Kerusuhan Mei 1998. Orèng seppona ampon apèsa. Ramana neng-neng è Inḍonèsia, manabi èbhuna neptep è Mesir. Adipati mèlè kaangghuy neng-neng sareng ramana tor pagghun salèng akabher sareng èbhuna lèbât tèlpon. Adipati ngaghungè ḍuwâ' kaka' binè' sè asmana Tia Muller sareng Gianina Emanuella.

È bâkto ghi' kènè', Adipati segghut bâḍâ è Auckland, Selanḍia Anyar. Nalèkana aomor sanga' taon, Adipati aobâ dhâddhi na'kana' sè neng-nengngan. Napa polè nalèkana orèng seppona apèsa. È bâkto ka'rowa, salèrana ngaghungè pangaterro kaangghuy dhâddhi tokang maèn bal. Karana panèka, salèrana toman maso' Klub Pelita tor ajhâlânè uji coba è Persatuan Sèpak Bola Sakabbhina Inḍonèsia, namong ta' dhâddhi. Nalèkana asakola SMP, Adipati ngaghungè kasennengngan sè anyar, èngghi panèka amaèn maènan daring sampè' amaèn ros-terrosân. Sampè' Adipati toman ta' asakola alân-bulân tor para' ta' ongghâ'â kellas.

## Karèr
Karèrna è ḍunia akting èmolaè sajjhek kak'na lebbi ghâllu akarèr è ḍunia akting. Salèrana ngoladhi kaka'na bisa ngoḍi'è dhibiièn tor akarèr è ḍunia lakon. Akhèrna, Adipati ngaollè lakon mènangka dhâddhi Virgo è serial Kepompong (2008-2009).

È taon 2013, Adipati amaèn ḍâlem filem Sang Kiai. Filem panèka sè dhâddhi jhâlân Adipati ngaollè Penghargaan FFI kaangghuy Palakon Pendukung Lakè' Palèng Saè ḍâlem Fèstival Filem Inḍonèsia 2013. Hal panèka sè madhâddhiyaghi Adipati mènangka sala sèttong palakon lakè' palèng ngoḍâ sè ngennèng Piala Citra è nalèkana aomor 21 taon.

## Sombher
Anwar (polisi)

**Anwar** (lahèr 26 Agustus 1968) panèka sala sèttong perwira tènggi Kepolisiân Naghârâ Rèpublik Inḍonèsia. Âbâ'na panèka dhimèn perna dhâddhi Kopala Kepolisiân Daèra Bengkulu è taon 2024 sampè' 2025. Kantos samangkèn, abâ'na dhâddhi Asistèn *Sumber Daya Manusia* ka'angghuy Kopala Kepolisiân Rèpublik Inḍonèsia.
## Parajhâ
### Tanḍhâ Jhâsa

## Sombher
Burhanuddin Andi

Irjen. Pol. (Purn.) **Burhanuddin Andi** (lahèr 26 April 1959) panèka pènsiunan Polri sè sabellunnna dhâddhi *Pati SSDM Polri.*

Burhan, lulusân Akpol 1983 panèka bânnya' pangalamânna è bidhâng *sabhara*. Sabellunna ghânèka, abâ'na dhâddhi *Koorsahli Kapolri.*

## Riwayât Panḍhiḍhighân

### Panḍhiḍhighân Omom

* 1970: *SD* è Makasar
* 1973: *SMP* è Makasar
* 1976: *SMA* 200 è Soppèng

### Panḍhiḍhighân Polisi

* *1983: Akpol*
* *1980: PA Sandi Intel Strat*
* *1990: PTIK*
* *1997: Sespim*
* *2006: Sespati*
## Parajhâ

## Sombher
Roger Ebert

**Roger Joseph Ebert** (1942–2013) panèka kritikus fèlem Amèrika sè palèng apangaro. Roger nolès ka'angghuy *Chicago Sun-Times* sajjhâk 1967 bân dhâddhi kritikus kapèng sèttong sè ngaollè *Pulitzer*. Èkennal kalabân gaya *humanis* bân *populis*, Roger makalonta kritik fèlem lèbât acara tivi abhâreng Gene Siskel kalabân ca'-oca' "ḍuwâ' empol ka attas". Maskè ngalamè kanker sè sara, Roger pagghun nolès kantos sèdhâ,bân anèngghâllaghi wârisân rajâ lèbât buku, festival fèlem, bân situs RogerEbert.com.

## Kaoḍi'ân
Roger Joseph Ebert lahèr è tangghâl 18 Junè 1942 è Urbana, Illinois, ḍâri kalowarga Katolik Roma katoronan Jèrman, Irlandia, bân Bâlândhâ. Sajjhâk ghi' ngoḍâ, Roger ampon lèbur nolès bân fèlem. Roger nempo pamolanganna è Universitas Illinois bân aktif mènangka panyarè berta bân editor *The Daily Illini.*

Sa'amponna alako mènangka panyarè berta, è taon 1967 Roger èyangka' dhâddhi kritikus fèlem *Chicago Sun-Times.*

## Panèlayan
Roger èkennal segghut akomentarè fèlem kalabân bâ-ngèbâ kaparcajâ'ân Katolik. Èbâbâ panèka ḍaftar fèlem sè "palèng beccè' taon mangkèn" sè èsoson sareng Roger sajjhâk taon 1960-ân.

## Sombher
Armed Wijaya

**Armed Wijaya** (lahèr 22 Agustus 1966) panèka pènsiunan Polri sè jabadhân palèng ahèr dhâddhi *Analis Kebijakan* Otama Bidhâng *Pidum Bareskrim Polri.* 

Armed, lulusân Akpol 1988 panèka bânnya' pangalamanna è bhidhâng *reserse*. Selaèn jârèya, abâ'na panèka pottra dâèra Jambi. Jabadhânna sè palèng ahèr ḍâri jènderal bintang duwa’ panèka dhâddhi *Kapolda* Bengkulu.

## Riwayât Panḍhiḍhighân:
* *AKPOL (1988)*
* *PTIK (1999)*
* *SESPIM*
* *LEMHANNAS (2014)*
## Tanḍhâ Jhâsa

## Sombher
Coki Manurung

Irjen. Pol. (Purn.) **Coki Manurung** (lahèr 10 Fèbruwâri 1964) panèka pènsiunan Polri sè sabellunna dhâddhi *Analis Kebijakan* Otama Bidhâng *Sespimti Sespim Lemdiklat Polri*.

Coki, lulusân Akpol 1986 sè bânnya' pangalamanna è bidhâng *reserse*. Jabatdhân palèng akhèr jènderal bintang ḍuwâ’ jârèyâ dhâddhi *Widyaiswara Kepolisian Utama Tingkat I Sespim Lemdiklat Polri.*

## Riwayât Panḍhiḍhighân

### Panḍhiḍhighân Omom

* *SD (1975)*
* *SMP (1979)*
* *SMA (1982)*

### Panḍhiḍhighân Polri

* *Akabri (1986)*
* *PTIK (1994)*
* *Sespim (1999)*
* *Sespati II (2009)*
* *Lemhannas 50 (2013)*
## Tanḍhâ Kahormadhân

## Sombher
Dakota Fanning

**Hannah Dakota Fanning** (lahèr 23 Pèbruwari 1994) panèka aktris Amèrika sè èkennal sajjhâk ghi' kènè' lèbât *I Am Sam*. Dakota bhâjhrâ amaèn fèlem *blockbuster* bân *independen*, pas aobân ḍâ' perran ḍibâsa ḍâlem bân cem-macem fèlem sarta serial tivi, sarta ngaollè nominasi *Golden Globe*, *Emmy*, bân *SAG Awards*.

## Kaoḍi'ân
Dakota Fanning lahèr è Conyers, Georgia, ḍâri kalowarga atlet bân figur media. Dakota anḍi' alè' Elle Fanning. Nyama Dakota panèka nyambhungngaghi pèlèyan orèng towana. Dakota katoronan Jèrman-Irlandia, bân asakola è *Campbell Hall School* è California.

## Lako
Dakota Fanning amolaè lakona ḍâlem akting è omor lèma taon bân ngaollè pangakowan lowas lèbât fèlem *I Am Sam*, sè dhâddhi awaal nominasi SAG palèng ngoḍâ. Mènangka aktor cilik, Dakota tampil ḍâlem cem-macem fèlem bân serial sè kalonta. Dakota jhughân molaè alako sareng sutradara sè kalonta, sarta ngaollè bânnya' pojhiyân. Maso' ka jhâman ngoḍâna, Dakota aobâ perran ḍâ' sè lebbi ḍibâsa bân acem-macem, Sajân ḍâ' buḍi, Dakota sajân kalonta. Fèlem sè ètoro'è Dakota sè toman kalonta è jhâmanna panèka *Thè Twilight*, sè akala' ḍâri karjâ novella Stephenie Meyer.

## Sombher
Eiji Tsuburaya

**Eiji Tsuburaya** (Jeppang: 円谷 英二, Hepburn: *Tsuburaya Eiji*, 7 Juli 1901 - 25 Jânuwari 1970) panèka sutradara bân paghâbây fèlem Jeppang sè èkennal "Bhâpa' Tokusatsu". Eiji aperran rajâ ḍâlem *teknologi efek* khusus Jeppang bân dhâddhi ko-kreator waralaba Godzila bân kerjasama sareng sutradara sè kalonta akadhi Ishirō Honda bân Akira Kurosawa.

## Kaoḍi'ân
Eiji Tsuburaya lahèr kalabân nyama  è tangghâl 7 Juli 1901, è Sukagawa, Iwase. Eiji aropa'aghi pottra sarèyang ḍâri Isamu Shiraishi bân Sei Tsumuraya.

## Lako
Ḍâlem pèsta sè èbâḍâ'aghi è roma tè è mosèm semmi taon 1919, Eiji atemmo sareng  Yoshirō Edamasa, sè ngawwâli perfèlemman Jeppang. Edamasa atanya ḍâ' Eiji jhâ' ponapa Eiji kasokan ḍ`a' fèlem. Sa'amponna Eiji nerrangaghi ḍâ' Edamasa jhâ' abâ'ân kasokan ḍâ' fèlem, Eiji narèma tabârân sutradara ka'angghuy dhâddhi palako è parosaha'anna Edamasa. Karana ghânèka, Eiji molaè alako è paghâbâyân fèlem. Eiji adhurrun è fèlem akadhi *A Tune of Pity* (1919) bân *Tombs of the Island* (1920) Eiji jhughân dhâddhi panolès skenario

## Pangarghâ'ân

## Sombher
Pance Pondaag

**Pance Frans Pondaag** ( 18 Pèbruari 1951 – Juni 2010 ) panèka sala sèttong panyanyè katoronan Minahasan sè rèmbi' è Makassar, Sulawèsi Lao' bân pangarang laghu asal Inḍonèsia . Pance Pondaag kalonta Kalabân laghu Yang Pertama Kalèna bân ampon aktip è dhunnya mosik sajjhek taon 1980-an. Bânnè namong laghu pop, Pance Pondaag jhughân anḍi' sarangkayan laghu aghâma otabâ laghu rohani Krèsten. Pance Pondaag sèdhâ è tangghâl 3 Juni 2010 polana stroke. Sanga' taon abiḍdhâ abâ'ân aperrang alabân panyakè'èn sè aghâbây bâgiyân dâri bhâdhânna lompo.

## Parjhâlânan Lako
Pance dhâddhi tokang Ghitar bân katowa è omor 14 taon kalabân empa' Orèng 14 taon sè abhânto band Hard Rock Peace è Makassar è taon 1965. Peace mencar polana Pance mangkat è taon 1976. Saellana mangkat dâri Peace, Pance makalowar Panyanyè akadhi Dian Piesesha, Maya Rumantir bân Merina Bellina . È bengkona Pance maddhek stuḍio "Flower Sound". Taon 1978 Hetty Koes Endang anyanyè laghuna sè ajuḍul "Rèmbi' polè sèttong" sè juwara 1 Tèngkat Nasional. Salaèn aghâbây bân nyanyèyaghi nyanyèyan Inḍonèsia sè èkennal, salèrana jhughân aghâbây pan-bârâmpan laghu rohani akadhi Renong, The World is Getting Older, Announcement of Life, Include Yesus, Strengthen My Faith, and Draw Closer to Yourself. Pance jhughân serrèng aghâbây nyanyèyan bân nyaḍiyâ'aghi layanan ḍâri sisi seni sowara grèja.

## Laghu-laghu sè Èkarang

* kaulâ nyarè cara sè palèng beccè'
* kaangghuy nyama (ènyanyèyaghi sareng Meriam Bellina)
* Orèng katello' sè ènyanyiaghi sareng Susi Adella
* Bâ'ân panèka sadhâjâna ḍâ' kaulâ
* Bâ'ân bân ana'an 
* èmolaè coma biyasa
* Bâkto 
* È Ḍimma Sèngko’ kodhu nyarè?
* Simfoni Kakerrongan
* Bâkto Bâ'ân kodhu mèlè 
* arapa ma' bâḍâ lècèk?
* Bânnè polana sèngko’ nola' Bâ'ân 
* Nostalgia Bhiru
* Jhâ' toman mang-mang (ènyanyèyaghi sareng Meriam Bellina)

## Sombher
Oslan Husein

**Oslan Husein** ( 8 April 1931 – Tangghâl 16 Agustus 1972 ), sè èkennal kalabân nyama Oslan, panèka sala sèttong panyanyè bân aktor Inḍonèsia . E taon 1950-an, Oslan kalonta polana anyanyè laghu-laghu bhâsa Minang . Sala sèttong laghu-laghuna sè palèng èkennal èngghi panèka "Kampuang Sè Jhâu è  Mata" (Kampuang Nan Jauh di Mato) bân laghu klasik iḍul Fitri "Tellasân"

## Carèta Oḍi'
Oslan Husein ana’ nomer empa’ ḍâri pètto' orèng, eppa’an adhâghâng kaèn Para Karambia se anyama Husein. Oslan bâḍâ è Padang, bân molaè senneng ka seni vokal sajjhek ghi' è Daisan Kotogomikun Gakko (satèya Sakola'an Dhâsar). Saterrossa terros sampè' ’ SMP . Maso' ka SMA polana acem-macem alasan, Oslan ta' lastarè asakola sampè' marè, kabettulân masa SMA Oslan semma' ka Kamardhika'an Rèpublik Inḍonèsia. È bâkto ghi’ Prajurit Mahasiswa, Oslan segghut anyanyè ka'angguy mabhunga bân mabhunga somangat ca-kancana. Pangalamanna sè partama anyanyè panèka bâkto nyoba' mabâḍâ busking kalabân anyanyè ayat-ayat ḍâri Al-Qur'an è aḍâ'ân pasar malem è Paḍang . Bânnya’ orèng sè manarèk bân aberri’ Pèssè ka sè kennal. Ḍâri pangalaman panèka, Oslan yâkèn jhâ’ nyanyèyan bisa maḍâteng Pèssè. Oslan jhughân Anḍi' rassa loco sè beccè', namong mon parkara pos-ngapos, Oslan sadar jhâ' abâ'ân ta' bhâkal dhâddhi palawa'. Sowarana Anḍi' timbre sè laèn, kalabân seddhingan è ḍâlem gaya nyanyè popna. È taon 1950, bâkto ghi' aomor 19 taon, Oslan bângal ngallè ka Jâkarta . Neng Jâkarta, abâ'ân lambâ' alèngghi è sakobengnga ḍaèra Keramat Senting. Oslan molaè nyarè lako ka Jâkarta . Pas Oslam alako è Dhinas Palakowan Omom (DPU). È sèttong bakto, Oslan ètemmoè kancana sè kona sè anyama Alwi, sè è budhi arè bhâkal cè' parlona ḍâlem karèr Oslan. Saterrossa Alwi nyoba' ngèbâ bân ngajhâri Oslan ḍâ' sèttong kalompo' mosik sè anyama Kinantan. Tello taon saterrossa, kalabân kalompo' mosik, Oslan molaè Maso' Amaèn sareng dhunnya pilem. Akadhi neng pilem " Macan Tjampa " (1953). Saellana jârèya, bâḍâ pan-bârâmpan pilem polè sè laghu tèmana ènyanyèyaghi sareng Oslan. E antarana engghi panelèka “Arini” (1955), “Ḍaèra   Èlang” (1956).  

## Sombher
Oscar Lolang

**Oscar Majid Lolang** ( rèmbi' 2 Juli 1993) panèka sala sèttong panyanyè bân pangarang bân aktor asal Inḍonèsia. Salèrana èkennal mènangka musèsè ra'yat kalabân lèrèk sè acarèta sè aghâbây ca'-oca' tentang masala sosial.

## Parjhâlânan Lako
Sabellunna dhâddhi musèsè profèsional, Oscar Lolang panèka angghuta grup mozik Djam Malem kalabân ca-kancana sè akulia. Mènangka mahasiswa jurusân Antropologi è Univèrsitas Padjadjaran, Oscar ampon biyasa bâḍâ è lèngkongan sè serrèng abâhas carèta manossa. È taon 2016, Oscar Lolang nandhâ'aghi awwâl karèr solona kalabân makalowar laghu "Eastern Man," laghu kritis sosial sè abhâhas kanyata'an kaoḍi'ân Papoa. Laghu panèka narèma pojhiyân sè bânnya' ḍâri mèḍia polana kabângalna è ḍâlem abhâhas masala sè sènsitif. Taon salastarèna, Oscar noro' labèl rekkaman Karma Records sè bâḍâ è Jâkarta bân Microgram manajemen mosik sè bâḍâ è Bânḍung. gâbungan panèka aghâbây Oscar Lolang makalowar almbu Epilogue (2017),  sè aghândhu' ḍuwâ' lagu, “Little Sunny Girl”, tentang kakerrasan ḍâ' bhâbinè'an, bân balada romantis “The Way She Does Things”, ètoro'è sareng album sè ghânna' Drowning In A Shallow Water (2017) sè jhughân possa' kalabân laghu-laghu sè tèmana sosial akadhi “Clouds of Jakarn”, bân Temple Utawanted "Orèng Ijo". Karjâ-karjâbpanèka madhâddhiyâghi Oscar Lolang serrèng tampèl ka pan-bârâmpan pangghung mosik. Oscar jhughân alako abhâreng sareng musèsè laèn akadhi The Panturas è ḍâlem laghu "Arabian Playboy" bân Pèsta è ḍâlem laghu "Watcher of the Wall". Areng-sareng musèsè akadhi Vira Talisa, Iksan Skuter, Sisir Tanah, Navicula, ka Syarikat Idola Remaja, Oscar jhughân aghâbây laghu sè ajuḍul "I Breathe Fire" ghâbây Kompolan sanandhung Ènergi Bhumi 2.0 sè èghâbây sareng Summer Fèstival, inisiatif ḍâri organisasi Greenpeaceness ka'angghuy mabâli masala bhumi bân kasèhadhân è Celukan Bawang, Bhâli. È taon 2019, Oscar molaè èra anyar è ḍâlem mosik, bhunten sacara tèmatik otabâ mosikal. Opick dhâddhi lebbi bângal è ḍâlem acaca tentang tèma pribadi bân intim.

## Sombher
Opick

**Aunur Rofiq Lil Firdaus** (rèmbi' 16 Maret 1974), sè lebbi èkennal kalabân nyama Opick panèka sala sèttong panyanyè aghâma Inḍonèsia, aktor, bân pangarang laghu. Opick èkennal polana karjâna, "Dealova ," sè ènyanyèyaghi sareng Once Mekel . Laghu panèka soundtrack aslè ḍâri pilem sè nyamana paḍâ. Panampèlanna èkennal akadhi sala sèttong toko pahlawan Inḍonèsia, èngghi panèka Pangèran Diponegoro, sè èkennal kalabân sorban sè èyangghuy 

## Carèta Oḍi'
Album pertamana mènangka panyanyè aghâma panèka Istighfar, èpakalowar è bulân Jânuwâri 2005. È bulân pertama saamponna èpakalowar, album panèka sangghup ècapa'aghi platinum ghândhâ kalabân jhuwâlân lebbi ḍâri 300 èbu èksemplar. È dâlem album kasebbhut, Opick mamaso' laghuna sè ajuḍul Tombo Ati ḍâ' album solona. Kabuḍina, Opick aghâbây pan-bârâmpan nyanyèyan ka'angghuy èsabâ' è Kompolan album Tausiyah Dzikir bân Nasyid . Album Istighfar suksès è pasaran, ècapa' lebbi dâri 800 èbu èksemplar bân narèma lèma' pangarghâ'ân platinum è sèttong bâkto. Karna aktivitassa è ḍâlem laghu-laghu èslam, Opick ènyamaè ḍuta rajâ kalompo' mosik Nasyid Islam sareng ANN (Institut Nasyid Inḍonèsia). È taon 2006, orèng sè ngako anḍi' band sè amaèn laghu-laghu rock makalowar album kaḍuwâ'ân sè ajuḍul Semesta Atasbi (2006). È ḍâlem album panèka bâḍâ sapolo laghu, èngghi panèka Taqwa, Irhamna, Pastè, Atè Patennang, 25 Nabi, Semèsta Atasbi, Bismillah, Sèttong Kerrong, Bukka' Mata Bukka' Atè, bân Ya Rasul. Laghu sè èkennal è album panèka ajuḍul "Pastè" sè ènyanyèyaghi sareng Melly Goeslaw . Salaèn Melly, Opick jhughân aḍuèt sareng Wafiq Azizah, Rèng Binè' ngoḍâ sè ngaollè gellar qoriah ana' internasional sè palèng bhâgus è ḍâlem lagu Yaa Rasul . Bâdâ jhughân gâbungan antara Opick bân grup nasyid Pandawa Lèma' è ḍâlem laghu Tennang Atèna. È bulân Agustus 2006, ta' abit saellana makalowar album kaḍuwâ'ân, Opick makalowar buku sè ajuḍul Opick, Spiritual Oase in Senandung .

## Filmografi

* 2008	Kun Fayakuun
* 2010	è bâbâ langngè'	Gelung

## Sombher
Benny Mokalu

Irjen. Pol. (Purn.) **Albertus Julius Benny Mokalu** (lahèr 22 Juli 1959) panèka perwira tènggi Polri sè molaè 6 Maret 2015 dhâddhi *Sahlisosbud Kapolri* ghântèna Irjen. Pol. Syarief Gunawan.

Benny Mokalu, pottra Kawanua lulusân Akpol 1985 panèka bânnya' pangalamânna è bidhâng *reserse.* Jabadhânna sè palèng akhèr jènderal bintang ḍuwâ’ panèka dhâddhi *Kapolda* Bali.

## Riwayât Jabadhân:

* *Wakapolres Sumedang Polda* Jhâbâ Bârâ'
* *Kasat Samapta Polwil Bogor*
* *Kasubdit Tipikor Ditserse Polda* Sulawèsi Lao'
* *Kapolres Lombok Barat Polda* Nusa Tenggara Bârâ'
* *Kapolres Mataram Polda* Nusa Tenggara Bârâ'
* *Dirsamapta Polda* Somattra Ḍâjâ
* *Wadirtipikor Bareskrim Polri (2009)*
* *Kapussiapjak Laut Bakorkamla Kemenko Polhukam RI (2010)*
* *Kapolda* Bengkulu *(2012)*
* *Kapolda* Bhâli *(2013)*
* *Sahlisosbud Kapolri (2015)*

## Tandhâ Jhâsa

## Sombher
Oddie Agam

**Imran Madjid** ( 19 Maret 1953 – Tangghâl 27 Oktober 2021 ) otabâ lebbi èkennal kalabân nyama Oddie Agam iyâ arèya sala sèttong panyanyè bân pangarang laghu Inḍonèsia sè kalonta è taon 1980-an. Bânnya' lagu sè ècèpta'aghi dhâddhi hits, è antarana "Wow!", "Sorat Cinta", "Bhâsa Cinta", "Logika" bân "Tamoy Istimèwa" sè èpopulèraghi sareng ḍiva pop Vina Panduwinata bân Sheila Majid (panyanyè Malaysia )

## Konsèr
Oddie Agam mabâḍâ konsèr solo ḍâ'aḍâ'ân sè ajuḍul " Antara Anyer bân Jâkarta ", tangghâl 29 April 2007 è Teater XXI Lounge Jâkarta. Konyser sè ètema'aghi "The Best of Oddie Agam", ètampèlaghi laghu-laghu hits ḍâri mantan lakèna Chintami Atmanegara. Oddie nampèlaghi sajumla musèsè bân panyanyè takennal mènangka bintang tamoy, è antarana Vina Panduwinata, Mus Mujiono, Ahmad Albar, Purwacaraka, Yuni Shara, bân Mulan Kwok . Laghu sè palèng bânnya' èkèḍingaghi iyâ arèya laghu Sorat Cinta, Wow, Bhâsa Cinta, Logika, Tamoy Istimèwa, sè laghu kasebbhut èkennalaghi sareng Vina Panduwinata. Ahmad Albar bhâkal ngajhâri Nyarè, laghu Oddie sè lèrèghâ ètolès sareng Pangèran Pahang, Tengku Abdul Rahman, èrekkam kalabân orkèstra 60 orèng kalabân Addie MS è Los Angeles, Amèrika Serikat.

## Carèta Oḍi'
Oddie akabin sareng panyanyè Chintami Atmanegara è tangghâl 10 Ḍèsèmber 1988, namong Pakabinan kasebbhut lastarè kalabân apèsa è bulân Sèptèmber 1992. Pakabinan kasebbhut èbhârkatè ana' sè anyama Dio Alif Utama. È taon 2000-an, kasohorna akaton èlang, kantos ahèrra è awwâl taon 2007 Oddie dhâddhi okara polè è bâkto orèng binè' sè anyama Yemima Kezia Karen Hatukh Tinga otabâ Karen sè ngako mènangka pacarra nyoro tangghung jâwâb ghâbây bhâji' sè èghibâ.

## Sombher
Obbie Messakh

**Obbie Messakh** (rèmbi' 26 April 1957) panèka sala sèttong panyanyè bân pangarang lagu Inḍonèsia. Salèrana toronan Rote, Nusa Tengghârâ Tèmor . Salerana èkennal polana laghu-laghuna, sè serrèng èpopulèraghi sareng para panyanyè tasohor è bâkto jârèya, akadhi Betharia Sonata bân Helen Sparingga . Obbie anḍi' perran sè rajâ ḍâlem kalestarèyan inḍustri mosik è bâkto jârèya polana laghu-laghuna salanjhâgnga èpasaran.

## Parjhâlânan Lako
Obbie Messakh tasohor è taon 80-an lèbât laghuna sè ajuḍul Carèta Kasih è Sakola'an. È bâkto ghi’ kènè’ bân rajâna Obbie neng-enneng è Jâkarta. Salèrana anḍi' perran sè pentèng ḍâlem ngembhângaghi para panyanyè sè saterrossa èkennal kalabân aghâbây lagu-lagu dhibi'. Para' kabbhi artis sè èpadhâddhi mitra ampon ajhuwâl lebbi dâri 400.000 CD. Obbie bâḍâ è pangghung mosik nasional è taon 1983. È bâkto jârèya, pasar mosik nasional èdominasi sareng JK Records, labèl rekkaman sè èka'anḍi' sareng Judhi Kristiantho . Obbie èpèlè sareng JK ka'angghuy dhâddhi panolès laghu è bâbâna Pance F. Pondaag, Maxi Mamiri, Wahyu OS, JK dhibi', bân Deddy Dores . Saellana laghu-laghu Obbie èkennal, Obbie pas makalowar album solo ḍâ'aḍâ'ân sè ajuḍul, " Bâ'ân Bân Sèngko' Sèttong. Pan-bârâmpan laghu è album panèka sabellunna èlakonè sareng panyanyè binè' dâri JK Records. Kasohorânna jân dhâddhi. Laghuna sè ajuḍul " Heart of a Wound" toman èlarang sareng Mentri Informasi, Harmoko, polana talèbât rèng-sèreng. Hasèlla, TVRI, sèttong-sèttongna stasiun tipi sè bâḍâ è bâkto jârèya, ambu nayangaghi laghu kasebbhut. Karèrra molaè toron molaè jârèya. Namong, bânnya' seniman sè ampon kalonta polana aghâbây cover laghu-laghu Obbie jhughân ampon èjhuwâl lebbi dâri 400.000 CD. Maskè la èlang-lang, Salèrana terros alako bân nyoba’ aghâbây laghu kalabân nada sè bhunga, sampe’ pop ḍangḍut.

## Ḍiskografi

* Sampèyan sareng kaulâ Panèka sèttong.
* Pottrè (Sura-pura Tasandhung).
* Aherra kaulâ labu è ḍâlem cinta.
* Oh, kaulâ kerrong ka Bâ'ân.
* Carèta Cinta è Sakola'an.
* Pretend Love (sareng David Messakh).
* bulâ bhunten orèng sè lamba'.
* Bâ'na.
* 20 Karjâ Emmas Vol. 1.
* 20 Karjâ Emmas Vol. 2.
* Coba' ngartè.
* Panton Pottrana Bhângsa.
* Bâḍâ Salèrana è antarana kaulâ.
* Kasta.
* Coma Ènga'.
* Monyèna Sowarana Atè.

## Sombher
Adnas

Irjen. Pol. (Purn.) **Adnas** ghellar **Datuk Damuanso** **Nan Hitam** (lahèr 12 Agustus 1964) panèka pènsiunan Polri sè sabellunna dhâddhi *Tenaga Ahli Komwas* Kopala *SKK Migas* è bidhâng Hokom.

Adnas, lulusân Akpol 1987 ghânèka bânnya' pangalamânna è bidhâng *lantas*. Sabellunna ghânèka, abâ'na dhâddhi *Analis Kebijakan* Otama è bidhâng *Sabhara Polri.*

## Riwayât Panḍhiḍhighân

* *SD Bhayangkari Padang*
* *SMP Negeri 1 Palembang*
* *SMA Negeri 1 Teluk Betung, Lampung*
## Tanḍhâ Jhâsa

## Sombher
Antonio Banderas

**José Antonio Domínguez Bandera** (lahèr 10 Agustus 1960) èkennal mènangka **Antonio Banderas**, panèka aktor Spanyol kalabân karier internasional. Antonio ngaollè pangarghâ'ân, tamaso' *Cannes* bân *Goya*, sarta nominasi *Oscar*.

## Kaoḍi'ân Awwâl
José Antonio Domínguez Bandera lahèr è tangghâl 10 Agustus 1960 è Málaga ḍâri kalowarga pagawai sipil bân ghuru. Antonio anḍi' alè' lakè. Pangaterrona Antonio panèka dhâddhi pamaèn bal-balan, tapè ta' bisa karana Antonio ngalamè ciḍera, terros pas pangaterrona aobâ ḍâ' seni perran. Ahèrra Antonio nempo pamolangan tèater è Málaga kantos agâbung kalabân Tèater Nasional Spanyol.

## ''Filmografi''

### Mènangka aktor

## Sombher
Ndarboy Genk

**Helarius Daru Indrajaya** (lahèr 14 Jânuwâri 1995), èkennal sacara profèsional mènangka Ndarboy Genk, panèka sala sèttong panyanyè, pangarang laghu, Musèsè, bân aktor Inḍonèsia. Salèrana èpaènga' saellana makalowar laghu ḍâ'-aḍâ'ân sè èkennal bânnya' orèng sè ajuḍul "Balungan Kere".

## Oḍi' bân Panḍiḍighân
Helarius Daru Indrajaya rèmbi' è tangghâl 14 Jânuwâri 1995 è Kabhupatèn Bantul, Wilajâ Hosos Jogja, Inḍonèsia. Salèrana ana’ sarèyang ḍâri empa’ ana’. Ramana èngghi panèka Buditon N. Daru ngako mènangka orèng Krèsten. Daru lolos ḍâri sakola'an mosik SMK Negeri 2 Kasihan (SMM Jogja) è taon 2013. È taon sè padâ, Salèrana maso' kulia è Univèrsitas Negeri Semarang maso' program pangajhârân Panḍiḍighân Seni Mksik è Fakoltas Bhâsa bân Seni (FBS), è ḍimma Daru la lolos kalabân gellar Sarjâna Panḍiḍighân (Ps) è taon 2017.

## Mosik bân Pangarangan Laghu
Daru ajhârbâ'aghi gènre mosik ḍangḍut kontemporèr, anḍi' onsor-onsor koplo kalabân pangaro pop bân camporsarè . Aransèmen mosighâ omomma ètandhâi kalabân anḍi' pakakas tradisional Jhâbâ, akadhi kèndang bân saron, èkombinasiaghi kalabân pakakas modeyrn, akadhi keyboard, ghitar listrik, bân drum . Harmoni vokal serrèng èbâgi ḍâ' Paḍuwân sowara otabâ vokal latar, sè maèlang tekstur mosighâ. Ḍâlem masala nolès lèrèk, Daru ngaonghâ'aghi tèma-tèma sè akor ḍâ’ kaoḍi'ân sabbhân arèna orèng Jhâbâ. Carèta sè èbhâhas è antarana asmara, pajhuwângan Oḍi', Sahabhât, bân kritik sosial, sè èsajiyâghi kalabân bhâsa sè loros bân serrèng tamaso' èstèla lokal otabâ bhâsa gaul jhâbâ. Kabânnya'an ḍiskografina bâḍâ lèrèk sè ètolès sareng Daru dhibi'. Namong, pan-bârâmpan jhughân bâḍâ lirik sè ètolès kalabân orèng-orèng akadhi Hendra Kumbara è attas lagu-lagu "Balungan Kere" bân "Blong", Denny Caknan è attas "Ngawi Naghi Jhânjhi" bân "Rungokno Sèngko'", bân Kukuh Prasetya mènangka lirik laghu Tanpodan Onḍâm.

## Sombher
Tom Cruise

**Tom Cruise** panèka aktor bân produser Amèrika sè dhâddhi *ikon Hollywood* kalabân bâjârân ḍâri fèlem panèka lebbi ḍâri US$12 miliar. Tom ngaollè kakalonta'an sajjhâk 1980-wan lèbât *Top Gun* bân *Rain Man*, mennang tello' Golden Globe, sarta narèma pan-bârâmpan nominasi Oscar. Tom èkennal lèbât *Mission: Impossible*, sanget beccè' ḍâlem fèlem aksi bân fiksi ilmiah. Tom segghut ngalakonè aksi sè bahaya ta' kalabân perran sè aghântè'è, sarta tamaso' ḍâlem aktor sè bâjârânna palèng tèngghi salanjhângnga bâkto.

## Kaoḍi'ân Awwâl
Tom Cruise lahèr è tangghâl 3 Juli 1962 è Syracuse, New York, ḍâri kalowarga Katolik sè oḍi' mèskèn. Tom panèka anḍi' tello' tarètan binè' bân èrabât kalabân pangalaman kalowarga sè kerras. Bâkto ghi' kènè'èn Tom lako lè-ngallè kennengngan oḍi' bân lè-ngallè sakola'an, tamaso' è Kanada sè toman èkennengè Tom. Pangalèburrâ ḍâ' akting panèka molaè ghi' SD. Sa'amponna malastarè SMA è New Jersey, Tom mèlè lebbi ongghu-ongghu ḍâlem bidang seni perran.

## Kalakowan ''Akting''
È omor 18 taon, Tom Cruise ngallè ḍâ' New York ka'angghuy bisa akting, terros ḍâ' Los Angeles bân atanḍatanganè kontrak kalabân CAA. Tom pas amolaè akting lèbât *Endless Love* (1981) bân *Taps*, terros ngaollè kabhâjhrâ'ân lèbât *The Outsiders*, *Risky Business*, bân *Top Gun*. Kabhâjhrâ'ânna Tom terros ghi' langgheng kalabân fèlem *The Color of Money*, *Rain Man*, bân poco'on è fèlem *Born on the Fourth of July* (1989) sè madhâddhi Tom ngaollè pangarghâ'ân *Golden Globe* bân nominasi Oscar lu-ghâlluna.

## Sombher
Ona Sutra

**Odi Nasution (** 31 Ḍèsèmber 1954 – April 2022 ), lebbi èkennal kalabân nyama Ona ﬁ Sutra, panèka sala sèttong panyanyè ḍangḍut Inḍonèsia. Ona anḍi' panampèlan sè khas, èngghi panèka kacamata sè petteng bân obu'un sè lanjhâng.

## Carèta Oḍi'
Ona Sutra molaè Oḍi' abhâreng kalabân akabin sareng Dahlia, sè jhughân panyanyè ḍangḍut, è taon 1971. Saellana akabin, abâ'ân bân binèna, Dahlia, alako areng-bhâreng, tampèl ḍâri dhisa ka kotta è Mèḍan bân sakètarra. Ona sajân èkennal è bâkto abâ'ân sèreng abhâreng è Taman Ria è Mèḍan. Saellana jârèya Ona motossaghi ka'angghuy ngallè ka Èbhu Kotta ka'angghuy nerrossaghi Karèr. Salèrana molaè èkennal sareng orèng bânnya' sajjhek makalowar album Nga' Ènga'an sè èpakalowar è bulân Agustus 1990 kalabân lagu hits sè paḍâ juḍullâ, molaè jârèya album-album salastarèna jhughân ngalamè suksès è antarana Asem è Ghunong Bujâ è Tasè' (1990), Bal (1991), Barcelona (1992), Titik Tang Cinta (1994) bân bânnya' polè. Binèna, Dahlia, jughan panyanyè ḍangḍut.

## Kapatèyan
Ona Sutra èkennal ampon sèdhâ è arè Salasa, 12 April 2022, pokol 12:30 malem. WIB. è mamg-mangè matè polana stroke. Mayyidhâ èkobhuraghi e romana sè bâḍâ e Ḍaèra Kampung Utan è ﬁpayung, Depok.

## Ḍiskografi

### Album Solo

* Nga' Ènga'an (1990)
* Asem è Ghunong Bujâ è Tasè'  (1990)
* Bal (1991)
* Barcelona (1992)
* Belila (1993)
* Sanga' Lobhu' Sanga' Kollam (1993)
* Nètèp Tang Cinta (1994)
* bânnè Rowa (1995)
* Yang... Yang... Yang... (1996)
* È nang-kennang (1996)
* Sangsaro Bhâdhân (1997)
* Me Se Ra (1999)

## Sombher
Mus Mulyadi

**Mus Mulyadi** ( 14 Agustus 1945 – Tangghâl 11 April 2019 ) panèka panyanyè keroncong Inḍonèsia. Bâḍâ Pan-bârâmpan laghu sè èkasennengi èngghi panèka "Kotta Solo", "Dinda Bestari", "Telomoyo", bân "Jembadhân Mèra". Mulyadi toman dhâddhi angghuta Grup Palèng Bhâghus. Binèna jhughân panyanyè, Helen Sparingga, bân alè'èn jhughân panyanyè pop bân jazz , sè anyama Mus Mujiono, è taon 1980-an.

## Carèta Oḍi'

### Ghi' Kènè'
Rèmbi' kalabân nyama Mulyadi, èlahèrraghi è Kotta Bhâjâ, bân mataḍâ' ghi' nè'-kènè'èn bân rajâna è ḍissa'. Salèrana aropaa'ghi ana’ nomer tello’ ḍâri bâllu’ ana’ ḍâri rèng seppo Ali Sukarni bân Muslimah. bhâkat senina tombu dhibi' polana pangarona kalowarghâ senina. Sanajjân ta’ perna esokong sareng eppa’an sè aropa’aghi pamaèn Gamèlan ka'angguy noro’e lalampa sokona. Tello’ tan-tarètanna mèlè noro’ è biḍâng nyanyèyan. Ḍuwâ' tarètan binè'èn, Sumiati, alako mènangka panyanyè keroncong è Bâlândhâ, bân kaka'an, Mulyono, èkennal è Sorbhâjâ mènangka Panyanyè keroncong. Salaèn jârèya, alè'èn sè ghi' ngoḍâ, Mus Mujiono, jhughân ahèrra maso' ka dhunnya mosik, mèlè mosik jazz bân pop mènangka jhâlân karèrra.

## Parjhâlânan Lako

### Maḍdhek Band Èrama Puspita
Sabellunna maso' ḍâ' dhunnya mosik, è bâkto ghi' ngoḍâna, è Sorbhâjâ amaèn mènangka pamaèn ghitar sè nyaman bân rèng-orèng ka'ḍinto atemmo ḍuwâ' orèng, Joyce Theresia Pamela Köhler (ghitar rhythm) bân Ani Kusuma (bass) sè èyonjhâng sareng Titiek AR (drum) ka'angghuy noro' band band Nirma Puspita bân èobâ nyamana dhâddhi Pupita. Tello bellâs Rèng binè' sè agâbung tamaso' sè ella èpasra'aghi ka'angghuy suksès è pangghung mosik è taon 1958. Salèrana dhâddhi palatè band Èrama Puspita pan-bârâmpan taon. Band sè èlatè perna bâḍâ è acara POI Ganefo è Jâkarta bân èdominasi pan-bârâmpan lomba fèstival mosik è Sorbhâjâ.

## Sombher
Hesti Purwadinata

**Raḍen Hesti Puspitasari Purwaḍinata** (lahèr è tangghâl 15 Junè 1983) panèka artis, parèntèng lampa, pelawak, bân moḍèl katorona Sunḍa. Hesti molaè alako dhâddhi moḍèl kalabân mennang juara katello' è lomba *Wajah Femina* è taon 2005.

## Kaoḍi'ân Awwâl
Raḍen Hesti Puspitasari Purwaḍinata èlahèrraghi è Bogor, Jhâbâ Bârâ', è tangghâl 15 Junè 1983.

## Pènḍiḍighân

* Universitas Gunaḍarma, Sarjana Teknik Informatika (Ta' sampè' marè)

## Kalakoan
È taon 2005, Hesti dhâddhi parèntèng lampa ḍâlem acara infotaimen *[[kabar kabari]]* è RCTI. Kalakoan dhâddhi parèntèng lampa na sajân èkennal saellana Hesti dhâddhi parèntèng lampa neng è *Tonight Show* *è* NET. Abhâreng Vincent Rompies, Ḍesta bân Enzy Storia, sè saterrossa ètoro'è acara *Pagi Pagi* bân Anḍre Taulany sè ètayangaghi è jaringan televisi sè paḍâ. Salèrana kalonta polana kelakoan locona dhâddhi presenter otabâ parèntèng lampa, sè bisa ahibur panonton bân aghâbây salèrana èkasennengi bân panonton sè nonton acarana.

Saellana alako sè sukses dhâddhi parèntèng lampa, Hesti ajhâr akting. Hesti abintangè è filem *Cintaku Selamanya* taon 2008. È taon 2016, Hesti abintangè è film Ḍ*ear Love*.

## Kaoḍi'ân pribaḍi
Hesti akabin è arè Ahaḍ, 19 Sèptèmber 2010, è Puncak, Bogor, Jhâbâ Bârâ'. kaḍuwâ na akabin samarèna ennem bulân anḍi' hubungan.

Hesti alahèraghi ana' lakè' sè lughâlluna è tangghâl 19 Maret 2011. Ana' lughâlluna ènyamaè Regas Borne Putra, sè artèna "rato" otabâ "pemimpin."

## Sombher
Mus Mujiono

**Mus Mujiono** (rèmbi' 15 Maret 1960), otabâ èsebbhut kalabân nyama Nono. Nono panèka musèsè jazz Inḍonèsia. Nono senneng ka mosik bân ampon ngaollè para' kabbhi alat mosik, molaè ḍâri keyboard, drum, ghitar, saksofon, salaènna trompèt . Nono jhughân èjhulughi George Harrison, Jimmy Page, Jimi Hendrix bân George Benson ḍâri Inḍonèsia.

## Kalowarghâ
Nono aropa'aghi katoronan dâlem kalowarghâ musèsè. Eppa’an tokang mosik keroncong, alè'èn se lebbi towa’an, Mus Mulyadi, Jhughân tokang nyanyè keroncong. Molaè kellas ennem SD, Nono ajhâr ghitar. Sala sèttong ghuruna iyâ arèya Harris Sormin ḍâri band AKA bân Phillon. Kamampowan mosighâ cè' èkalèburin, saèngghâna è omorra 18 taon, Nono ampon ngarekkam sareng band "The Hands" molaè Nono aomor 14 taon, sabellunna maddhek The Hands è taon 1969.

## Parjhâlânan Lako
Nono maddhek band De Hands è taon 1969. Molaè èpadhâddhi è taon 1973, rèng-orèng rowa cè' kalontana, hosossa ḍâlem laghu "Halo Sayang." Sayangnga, rèng-orèng rowa mencar ta' abit saellana jârèya. Nono pas nerrossaghi karèr solo bân makalowar pèttong album. Nono ajhâr jazz dariy Jun Sen, ahlè ghitar jazz sè èkennal ḍâri Sorbhâjâ, sè èkennal sareng Bubi Chen . Ḍâri musèsè panèka, sè jhughân pangosaha alat mosik, Salèrana molaè ajhâr bânnya' teori jazz. Nono jhughân ngala' pangajhâran ghitar klasik ka'angghuy maèlang bâca'ânna mosik. È taon 1980-an, Nono lèbur ka George Benson polana kasennengânna Amaèn ghitar. È bâkto jârèya, sabâgiyân bânnya' Tokang ghitar rock aghuna'aghi bânnya' efèk anè, bânnè akadhi George Benson, sè coma aghuna'aghi colo'on. Mèlana, Nono molaè ajhâr tèknik scating sè aropa'aghi mèrk ḍâri dhâghâng George Benson. Saellana ngaollè "trik" George Benson, Nono molaè ètolè sareng musèsè laènna. Nono èyonjhâng ka'angghuy noro' Jâkarta Power Band. Ahèrra Nono ngallè ka Jâkarta sè ella dhâddhi pangaterrona. È taon 1995, èbârengngè Glenn Fredly (vokal), Inang Masalo (drum), Yance Manusama (bass), Eka Bhakti (keyboards) bân Irvan Chesmala (keyboards), Funk Section èpaddhek, kalabân nyabâ' Nono è tokang maèn ghitar. Nono aghâbây album ḍâ'aḍâ'ân sè ajuḍul "Lèbur". Album panèka ta' ahasèl, akadhi Ghi' ḍâ'-aḍâ'ân bâḍâ band.

## Sombher
Muchsin Alatas

**Muchsin Alatas** (rèmbi' 3 Pèbruari 1943) panèka sala sèttong panyanyè bân aktor asal Inḍonèsia ḍâri Sulawèsi Lao' .

## Kalowarghâ
Muchsin panèka lakèna panyanyè Titiek Sandhora, sè saterrossa dhâddhi pasangan ḍuèt è dhunnya nyanyèyan. Muchain akabin è taon 1972 bân èbhârkatè tello' ana': Bobby, Beby, bân Bella. Bobby noro'è jhâjhârbâ'ân orèng towana kalabân dhâddhi panyanyè na'-kana' è taon 1970-an, è bâkto Beby (Sophia Honora) dhâddhi finalis è Rèng Binè' Samppl è taon 1991 bân mennang pangarghâ'ân Palèng Bânnya'.

## Carèta Oḍi'
Muchsin lambâ' dhâddhi panyanyè ghun-pagghun è Group Sriwidjaja bân grup Gita Bahari. Salèrana jhughân narèma gellar panyanyè sè palèng bhâgus è sèyaran ABRI. Muchsin jhughân alako è Bank 1946 è ḍepartemèn pabukuwân. Salaèn dhâddhi panyanyè, Muchsin jhughân maso' ka dhunnya èkting. Salèrana dhâddhi antagonis otama è pilem pertamana sè ajuḍul Matè Ra'-para' Maghrib (1963) bân dhâddhi protagonis è ḍâlem ḍuwâ' pilem romantis è bâng-ambâng Fadjar bân Kunanti Djawabmu è taon 1964. È ḍâlem pilem kasebbhut Muchsin aèkting sareng Rachmat Kartolo, Chitra Dewi, Zainal Abidin, Rima Meggy. Bhârkat rekkaman laghu-laghuna sè ènyanyèyaghi sareng Titiek Sandhora. Kabânnya'an pilemma jhughân èmaènè sareng Titiek Sandhora, akadhi pilem Laghu Ka Bâ'ân bân Permata Embu' . È taon 1978 Muchsin bân Titiek maddhek parosaha'an sè ènyamaè "Muchsin-Shandora Film" kalabân proḍuksi pertama sè ajuḍul Bobby . Maskè ta' aktip polè è ḍâlem aghâbây album bân èkting è pilem, Muchsin bân Titiek ghi' serrèng ḍâteng è pan-bârâmpan acara tipi kantos samangkèn.

## Ḍiskografi

### Album solo

* Rèng Binè' Toḍusân
* Janda Parkèr (1979, AR)
* Nurlela (1986, Warnada)
* Mowa è buḍina Kaca (1986)
* Pasra (1986, Flower Sound)
* Anggur Mèra (1988, Fower Sound)
* Mawar Celleng (1988, Fower Sound)
* Laila (1991)
* Noerhalimah (1991, AR)
* La Tao Sèngko' Mèskèn (1993, MSC Records)
* Ta' Anḍi' Mowa (2000)
* Jhâ' Dhina'aghi (Mutiara)

* Irama Gambus
* Pangabdhi Seni
* Baat Sahraan (AR)
* Bil Mahabbah
* Tang Cinta Pastè Abâli 
* Irama Gambus Vol 3
* Maharani
* Maulidurrasuul
* Maulidurrosuul
* Peḍḍhi 
* Wallah Haram

## Sombher
Anrez Adelio

**Anrez Putra Adelio** (lahèr tangghâl 16 April 1997) èngghi panèka palakon, parèntèng lampa, moḍèl sareng panyanyè Inḍonèsia.

## Kaoḍi'ân awwâlna
Anrez aropa'aghi ana' wa'-towa'an ḍâri tello' satarètanan. Salèrana èrabât sareng èbhuna, Adella Irda, sè aropa'aghi èbhu sè kadhibi'. Salèrana aropa'aghi kaka' ḍâri Muhammad Anrel Putra Adelio sareng Aurez Arelka Adelio.

## Karèr
Anrez ngawwâlè karèrna è ḍunia hiburân kalabân dhâddhi moḍèl kaangghuy sampul majalah Aneka Yess! è taon 2013. Sataon saamponna, Anrez ngèrèng ḍâlem lomba Abang None Buku kalabân dhâddhi bâkkèl ḍâri Propènsi  DKI Jakarta, tor bisa dhâddhi pemennang sè nomer sèttong. È taon 2015, Anrez alakon dhâddhi Leo ḍâlem filem lu-ghâlluna, èngghi panèka Garuda Superhero.

Asmana molaè èkennal sajjhek alakon dhâddhi Ocay ḍâlem sèrial Ana' Sakola'an sè ètayangaghi è taon 2017.

È bulân April 2021, Anrez makalowar laghuna sè lu-ghâllu kalabân juḍul "Ngangghuy Atèna Sampèyan".

## Sombher
Fajar Endra Taruna

**Fajar Endra Taruna Mangkudisastro** (rèmbi' 24 Nopèmber 1974) panèka musèsè bân vokalis asal Inḍonèsia . È taon 2021, Pak Jarwo aghâbây ḍebut mènangka vokalis è proyèk album solo kaḍuwâ'ân. È taon 1994, musèsè bân vokalis sè èkennal mènangka Jarwo / Pa' Jarwo Naif mènangka tokang ghitar bân vokalis latar ghâbây kalompo' band. Album solo ḍâ'aḍâ'ân, "1st Journey," èpakalowar è taon 2009. Jarwo nyadhiyâ'aghi pamaènan ghitar è 10 trèk instrumèntal. Taon 2011, Jarwo noro' Kompolan Almbu "1000 Ghitar Ka'angghuy Na'-kana Inḍonèsia" sè è ghâbây Bi' Rolling Stone Inḍonèsia Magazine sareng Ian Antono, Dewa Budjana, Eet Sjahranie, Abdee Negara, Tohpati, Gugun, Kin The Fly, Baron, Eross, Cella Pitak, Paul, John Bayu, John, Adhit Jimmu, Ernest & Edwin Cokelat, Coki Netral, Ridho Hafiedz, Iman & Sony J'Rocks, Balawan, bân salaènna. Ghâraghân sosial sè èghâbây 1000 ghitar akustik ghâbây na'-kana' sè ta' anḍi' kasempadhân ḍâri bhân-sabbhân omorra, ras, soko, bân aghâma. È album panèka, Pak Jarwo ngatorraghi laghu sè ajuḍul " Syria " . È taon 2020, Jarwo polè noro' proyèk sè anyama "Genjreng - 128 Tokang Ghitar Inḍonèsia" bân ngasèlaghi karjâ kompolan ḍâri 128 Ahlè Ghitar Inḍonèsia è tengnga panḍemi corona mènangka aropa'aghi wujud solidaritas ka'angguy makompol sombhângan sè èbâgi ka paḍâ tokang ghitarra sè ècapo' panyakèt virus corona bân parlo Pèssè ḍârurot. è taon 2021, Jarwo abâli kalabân proyèk album solo kalabân laghu sè anyar, sè ajuḍul "Ta' Tèḍungan." Satèya, Jarwo amaèn kabbhi alat mosik, ngator program, aransemen, bân mixing, bân jhughân amaèn vokalis. Laghu "Ta' Tèḍungan" nabâraghi lèrèk sè somangat ka'angghuy ajhâlânè kaoḍi'ân ènga' apa Bâḍâna. Arèya mandhâr Sèngko' lebbi beccè' ḍâri sabellunna bân mandhâr sèngko' ta' toman nyerra ḍâ' mèmpè-mèmpè. Bâḍâ bâllu' laghu ḍâlem album "Ta' Tèḍungan" èngghi Panèka "Ta' Tèḍungan," "Soul Tie," "Bhibhâs," "Arowa Èḍimma, Arowa Èḍissa'," "Monyè Ojhân," "Morning Light," "Rama bân Shinta," bân "Patangdhâng Ghu-Lagghu."  Salèrana ngalakonè rekkaman bân mixing dhibi', è bâkto mastering èlakonè sareng Stephan Santoso (Slingshot Studio). Jarwo aghâbây piḍiu mosik kalabân konsèp sè laèn, ngangghuy tèknik slow-motion èbhâlik sè mabâli flashback ḍâ' masa lambâ'. Pèkkèran panèka aropa'aghi orèng ta' bhâkal dhâddhi sapa sè bâḍâ samangkèn manabi ta' ngalamè bân ngarghâè kadhâddhiyân sè ella lèbât.

## Sombher
Mondo Gascaro

**Ramondo Gascaro** (lebbi èkennal Kalabân nyama Mondo Gascaro, rèmbi' 22 Agustus 1975) panèka musèsè, panyanyè-tokang tolès laghu, sottraḍara mosik, bân proḍuser rekkaman ḍâri Inḍonèsia . Mondo pertama kalè èkennal mènangka angghuta Pamaddhek band Sorè . Saellana kalowar ḍâri kalompo', Mondo Gascaro nerrossaghi karèr mènangka panyanyè solo. Mondo jhughân èkennal mènangka sottraḍara mosik bân proḍuser soundtrack ghâbây pan-bârâmpan pilem Inḍonèsia.

## Carèta Oḍi'
Ramondo Gascaro rèmbi' è Jâkarta è tangghâl 22 Agustus 1975, ḍâri kalowarghâ camporan Jeppang bân Inḍonèsia. Mondo sareng rèng seppona èpabhâjheng è ḍaèra Cikini, Jâkarta Tengnga . Orèng towana anḍi' bar karaokè Jeppang, kalabân sala sèttong cabangnga sè bâḍâ è Blok M, sè salastarèna dhâddhi panemmo arèa Little Tokyo . Pan-bârâmpan pangalamanna è bâkto ghi' kènè' tamaso' nyongngo' patonjhughân bâjâng bâjângan è ḍaèra Senen, Jâkarta Tengnga, sareng èbhuna, bân ngèdingaghi èbhuna amaèn piano. Saellana lolos ḍâri sakola'an, Mondo nerrossaghi pangajhârân è Los Angeles, Amèrika Serikat, jurusân tèori mosik.

## Parjhâlânan Lako
è taon 2001, Mondo Gascaro, asareng Ade Paloh bân Awan Garnida, maddhek band Sore. Band panèka makalowar laghu pertamana, ajuḍul "Kaca"  è album kompolan JKT:SKRG è bâbâna labèl Aksara Records è taon 2004. Sataon saterrossa, Sore makalowar album ḍâ'-aḍâ'ân sè ajuḍul, Centralismo . Album panèka èserrat ḍâlem ḍaftar lèma' Album Asia sè Pantes èbelli è majala Time Asia bân ètèngkat nomer 40 ḍâlem ḍaftar " 150 Album Inḍonèsia palèng bhâghus" Rolling Stone Inḍonèsia . È taon 2008, band panèka makalowar album kaḍuwâ'ân, Ports of Lèma' . akadhi album-album sabellunna, album panèka narèma tangghâbhân positip: Majala Rolling Stone Inḍonèsia anḍi' rèngking album panèka mènangka album sè palèng bhâgus taon 2008. Album mini Sombreros Kiddos, sè èpakalowar è taon 2010, panèka album ḍi-buḍina Sore sè ètampèlaghi sareng Mondo Gascaro.

## Sombher